Ο εξαγωγέας/νόμιμος εκπρόσωπός του συμπληρώνει τα απαιτούμενα πεδία της διασάφησης εξαγωγής και υποβάλλει ηλεκτρονικά τη διασάφηση στο αρμόδιο Τελωνείο εξαγωγής, με το μήνυμα ΙΕ515 "Διασάφηση Εξαγωγής", μέσω του Υποσυστήματος Εξαγωγών του Ολοκληρωμένου Πληροφοριακού Συστήματος Τελωνείων (ICISnet)
Κατοχή Μοναδικού Αριθμού Καταχώρισης και Αναγνώρισης οικονομικού φορέα (EORI)
Παροχή εξουσιοδότησης σε τελωνειακό αντιπρόσωπο σε περίπτωση αντιπροσώπευσης
Η διαδικασία αφορά την υπαγωγή ενωσιακών εμπορευμάτων σε καθεστώς οριστικής εξαγωγής για τη μεταφορά τους σε προορισμό εκτός του τελωνειακού εδάφους της Ένωσης και απευθύνεται σε συναλλασσόμενους πολίτες και οικονομικούς φορείς που εξάγουν εμπορεύματα σε τρίτες χώρες.
Τα δικαιολογητικά εξαρτώνται από διάφορους παράγοντες όπως η φύση της οικονομικής συναλλαγής, το είδος των εμπορευμάτων, ο τρόπος μεταφοράς.
Καθεστώς δέκα (10) οριστικής εξαγωγής ενωσιακών εμπορευμάτων εκτός της Ένωσης
Εφαρμογή ενός ολοκληρωμένου ηλεκτρονικού περιβάλλοντος για την τήρηση των τελωνειακών διατυπώσεων εξαγωγής, με σκοπό τη διευκόλυνση του υγιούς και νόμιμου εξαγωγικού εμπορίου και τη διασφάλιση της προστασίας των δημοσιονομικών συμφερόντων της χώρας και της Ένωσης.Η διαδικασία είναι πληρως ηλεκτρονική και στην πλειονότητα των περιπτώσεων προχωράει σε λίγα λεπτά η ηλεκττρονική λήψη από τον εξαγωγέα του μηνύματος ότι το φορτίο είναι έτοιμο προς εξαγωγή. Οι έλεγχοι είναι λίγοι και στοχευμένοι με την μέθοδο της ανάλυσης κινδύνων.
Κανονισμός του Ευρωπαϊκού Κοινοβουλίου και του Συμβουλίου για τη θέσπιση του Ενωσιακού Τελωνειακού Κώδικα
Κατ εξουσιοδότηση Κανονισμός της Επιτροπής για τη συμπλήρωση του Κανονισμού (Ε.Ε.) αριθ. 952/2013 του Ευρωπαϊκού Κοινοβουλίου και του Συμβουλίου , όσον αφορά σε λεπτομερείς κανόνες σχετικούς με ορισμένες από τις διατάξεις του Ενωσιακού Τελωνειακού Κώδικα.
Εκτελεστικός Κανονισμός (Ε.Ε.) 2447/2015 της Επιτροπής για τη θέσπιση λεπτομερών κανόνων εφαρμογής ορισμένων διατάξεων του Κανονισμού (Ε.Ε.) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του Ενωσιακού Τελωνειακού Κώδικα.
Απόφαση της Γενικής Γραμματείας Δημοσίων Εσόδων «Υποχρεωτική ηλεκτρονική υποβολή των υποστηρικτικών της διασάφησης εξαγωγής εγγράφων -Τήρηση αρχείου»
Έγγραφο της Γενικής Διεύθυνσης Τελωνείων και Ε.Φ.Κ. "Κοινοποίηση της αριθ. ΔΤΔ Α 5016701 ΕΞ 2015 Απόφασης της Γενικής Γραμματίας Δημοσίων Εσόδων "Υποχρεωτική ηλεκτρονική υποβολή των υποστηρικτικών της διασάφησης εξαγωγής εγγράφων-Τήρηση αρχείου”".
Έγγραφο της Γενικής Διεύθυνσης Τελωνείων και Ε.Φ.Κ. «Εξαγωγή και έξοδος εμπορευμάτων από το τελωνειακό έδαφος της Ένωσης στο πλαίσιο του Ενωσιακού Τελωνειακού Κώδικα»
Κεφάλαιο Α «Σύσταση Ανεξάρτητης Αρχής Δημοσίων Εσόδων» του Μέρους Πρώτου του ν. 4389/2016 (Α 94), όπως ισχύει
Απόφαση του Διοικητή της Α.Α.Δ.Ε. «Οργανισμός της Ανεξάρτητης Αρχής Δημοσίων Εσόδων (Α.Α.Δ.Ε.)», όπως τροποποιήθηκε και ισχύει.
"Παροχή οδηγιών σχετικά με την εφαρμογή του ορισμού του εξαγωγέα και την ορθή συμπλήρωση της διασάφησης κατά την τήρηση των τελωνειακών διατυπώσεων εξαγωγής."
Παροχή οδηγιών σχετικά με: (α) την τήρηση διατυπώσεων εξόδου εμπορευμάτων που εξάγονται από το τελωνειακό έδαφος της Ένωσης στο πλαίσιο Ενιαίας Σύμβασης Μεταφοράς και (β) την οριστικοποίηση ανοιχτών εξαγωγών με τελωνείο εξόδου το τελωνείο Αερολιμένα “Ελ. Βενιζέλος”.
Διευκρινήσεις για τη συμπλήρωση της θέσης 46 «Στατιστική αξία» κατά την τήρηση τελωνειακών διατυπώσεων εξαγωγής.
Άσκηση δικαιώματος ακρόασης εντός τριάντα (30) ημερών από την κοινοποίηση της δυσμενούς πράξης (άρθρα 22 και 29 Καν (ΕΕ) 952/2013), άρθρα 8-10 κατ εξουσιοδότηση Κανονισμός 2446/2015, άρθρα 8-9 και 140 Εκτελεστικού Κανονισμού 2447/2015), δικαίωμα προσφυγής άρθρο 44 Καν (ΕΕ) 952/2013 εντός 60 ημερών από την κοινοποίηση της δυσμενούς πράξης.
Ο εξαγωγέας/νόμιμος αντιπρόσωπός του συμπληρώνει τα απαιτούμενα πεδία της διασάφησης εξαγωγής και υποβάλλει ηλεκτρονικά τη διασάφηση στο αρμόδιο Τελωνείο εξαγωγής, με το μήνυμα ΙΕ515 “Διασάφηση Εξαγωγής”, μέσω του Υποσυστήματος Εξαγωγών του Ολοκληρωμένου Πληροφοριακού Συστήματος Τελωνείων (ICISnet).
Το σύστημα πραγματοποιεί αυτόματα ελέγχους συμπλήρωσης των πεδίων της διασάφησης εξαγωγής και αν η διασάφηση έχει συμπληρωθεί σωστά, τότε γίνεται αποδεκτή και της αποδίδεται MRN με το μήνυμα ΙΕ528 "Αποδόθηκε MRN εξαγωγής"
Το σύστημα πραγματοποιεί αυτόματα ελέγχους συμπλήρωσης των πεδίων της διασάφησης εξαγωγής και εάν δεν πληροί τους όρους και τους τύπους συμπλήρωσης, η υποβληθείσα διασάφηση εξαγωγής απορρίπτεται με το μήνυμα ΙΕ516 "Απόρριψη Διασάφησης Εξαγωγής" και πρέπει να υποβληθεί εκ νέου ένα διορθωμένο μήνυμα ΙΕ515 "Διασάφηση Εξαγωγής"
Μετά την αποδοχή της διασάφησης και την απόδοσης MRN, το υποσύστημα Ανάλυσης Κινδύνων του ICΙSnet πραγματοποιεί αυτόματα ανάλυση κινδύνου για την απόδοση ενωσιακού και εθνικού αποτελέσματος ανάλυσης κινδύνου. Η διασάφηση ενημερώνεται αυτόματα με το αποτέλεσμα της ανάλυσης κινδύνου (χαμηλός ή μεσαίος ή υψηλής επικινδυνότητας) και εμφανίζεται στο Υποσύστημα Διαχείρισης Ειδικών Πληροφοριών και Υποθέσεων (οθόνη επόπτη)
Εφόσον, ο βαθμός επικινδυνότητας απαιτεί επαλήθευση της διασάφησης, είτε με έλεγχο εγγράφων είτε με φυσικό έλεγχο ο προϊστάμενος του τμήματος Διαδικασιών ή του τμήματος που ασκεί τις αρμοδιότητες του τμήματος Διαδικασιών εκδίδει από το σύστημα εντολή ελέγχου και ορίζει ελεγκτή για την πραγματοποίηση του ελέγχου.
Ο οριζόμενος ελεγκτής πραγματοποιεί τον έλεγχο και μετά την ολοκλήρωση του ελέγχου καταχωρεί στο σύστημα τα αποτελέσματα ελέγχου.
Αν κατά τον έλεγχο διαπιστωθούν παρατυπίες που δεν επιτρέπουν την εξαγωγή (π.χ. εμπορεύματα ακατάλληλα προς εξαγωγή, πράξεις λαθρεμπορίας κ.λ.π.) τότε η εξαγωγή απαγορεύεται και ο εξαγωγέας ή ο νόμιμος αντιπρόσωπός του ενημερώνεται με το μήνυμα ΙΕ551 "Μη απελευθέρωση για εξαγωγή".
Αν δεν διαπιστωθούν καθόλου διαφορές ή οι διαπιστωθείσες διαφορές δεν είναι μείζονος σημασίας και επομένως δεν εμποδίζουν την πραγματοποίηση της εξαγωγής, το Τελωνείο εξαγωγής χορηγεί στον εξαγωγέα ή στο νόμιμο αντιπρόσωπό του άδεια παραλαβής των εμπορευμάτων. Η άδεια παραλαβής συνιστάται στο Συνοδευτικό έγγραφο Εξαγωγής (Σ.Ε.Ε.) το οποίο εκτυπώνεται από το πληροφοριακό σύστημα ICISnet και συνοδεύει την αποστολή μέχρι το Τελωνείο εξόδου.
Στην περίπτωση που το Υποσύστημα της Ανάλυσης Κινδύνου αποδίδει στη διασάφηση χαμηλό βαθμό επικινδυνότητας, το Τελωνείο αποδέχεται τη δήλωση του διασαφηστή και η διασάφηση δρομολογείται "κατά δήλωση". Εκδίδεται το Συνοδευτικό Έγγραφο Εξαγωγής, αποστέλλεται το μήνυμα ΙΕ529 "Απελευθέρωση προς εξαγωγή" στον εξαγωγέα ή στο νόμιμο αντιπρόσωπό του και ελευθερώνονται αμέσως τα εμπορεύματα.
Με την ολοκλήρωση των διατυπώσεων εξαγωγής, αποστέλλεται αυτόματα στο δηλωθέν Τελωνείο εξόδου η τρέχουσα αποδεκτή εκδοχή της διασάφησης εξαγωγής, με το μήνυμα ΙΕ501 "Στοιχεία Αναμενόμενης Εξαγωγής".
Με την άφιξη των εμπορευμάτων στο σημείο εξόδου υποβάλλεται στο Τελωνείο εξόδου, είτε από τον εξαγωγέα/νόμιμο αντιπρόσωπό του, είτε από τον μεταφορέα, το μήνυμα ΙΕ507 "Άφιξη στο σημείο εξόδου". Η υποβολή του μηνύματος ΙΕ507 είναι υποχρεωτική στις περιπτώσεις που τα εμπορεύματα εγκαταλείπουν το τελωνειακό έδαφος της Ένωσης, θαλασσίως ή αεροπορικώς, ενώ στις περιπτώσεις που η έξοδος πραγματοποιείται από χερσαίο Τελωνείο εξόδου, η υποβολή του ΙΕ507 δεν είναι υποχρεωτική και το Τελωνείο εξόδου ανακτά τη διασάφηση εξαγωγής από το σύστημα.
Αποστολή του απαιτούμενου μηνύματος στον εξαγωγέα ή το νόμιμο αντιπρόσωπό του ή το μεταφορέα για την ενημέρωση πραγματοποίησης ελέγχου ΙΕ561 "Γνωστοποίηση απόφασης ελέγχου εξόδου", πραγματοποίηση ελέγχου και μετά την ολοκλήρωση του ελέγχου καταχώρηση στο σύστημα των αποτελεσμάτων ελέγχου.
Αν κατά τον έλεγχο διαπιστωθούν διαφορές που δεν επιτρέπουν την έξοδο των εμπορευμάτων (π.χ. διαφορές στη φύση των εμπορευμάτων έναντι εκείνων που περιλαμβάνονται στη διασάφηση, πράξεις λαθρεμπορίας κ.λ.π.), το Τελωνείο εξόδου απαγορεύει την έξοδο και ο εξαγωγές ή ο νόμιμος αντιπρόσωπός του ή ο μεταφορέας ενημερώνεται με το μήνυμα ΙΕ522 " Απόρριψη απελευθέρωσης προς έξοδο".
Αν δεν διαπιστωθούν καθόλου διαφορές που απαγορεύουν την έξοδο τα εμπορεύματα απελευθερώνονται και ο εξαγωγέας ή ο νόμιμος αντιπρόσωπός του ή ο μεταφορέας ενημερώνεται με το μήνυμα ΙΕ525 "Γνωστοποίηση απελευθέρωσης προς έξοδο".
Αν τα εμπορεύματα δεν επιλεγούν για έλεγχο κατά την έξοδο, τότε απελευθερώνονται αμέσως και ο εξαγωγέας ή ο νόμιμος αντιπρόσωπός του ή ο μεταφορέας ενημερώνεται με το μήνυμα ΙΕ525 "Γνωστοποίηση απελευθέρωσης προς έξοδο".
Το Τελωνείο εξόδου ενημερώνει το Τελωνείο εξαγωγής με το μήνυμα ΙΕ518 "Αποτελέσματα εξόδου" σχετικά με την έξοδο ή μη των εμπορευμάτων από το τελωνειακό έδαφος της Ένωσης. Αν το Τελωνείο εξόδου βρίσκεται σε λιμένα/αερολιμένα της χώρας, για την αποστολή του μηνύματος επιβεβαίωσης της εξόδου (ΙΕ518) απαιτείται η προσκόμιση φορτωτικών εγγράφων από τις ναυτιλιακές/αεροπορικές εταιρείες.
Όταν λαμβάνεται από το Τελωνείο εξαγωγής το μήνυμα ΙΕ518 "Αποτελέσματα εξόδου", με το οποίο επιβεβαιώνεται η έξοδος των εμπορευμάτων χωρίς διαφορές, αποστέλλεται αυτόματα από το Τελωνείο στον εξαγωγέα ή στο νόμιμο αντιπρόσωπο του το μήνυμα ΙΕ599 "Γνωστοποίηση ολοκλήρωσης της εξαγωγής". Όταν η έξοδος των εμπορευμάτων επιβεβαιώνεται (μέσω του μηνύματος ΙΕ518) με ελάσσονες διαφορές, η αποστολή του μηνύματος ΙΕ599 δεν γίνεται αυτόματα αλλά αφού ληφθούν υπόψη οι διαφορές που διαπιστώθηκαν κατά την έξοδο και γίνουν οι τυχόν αναγκαίες τροποποιήσεις των αντίστοιχων πεδίων της διασάφησης από το Τελωνείο εξαγωγής
Παραλαβή της ηλεκτρονικής διασάφησης εξαγωγής
Αποδοχή της διασάφησης εξαγωγής από το σύστημα και απόδοση αριθμού αναφοράς (MRN)
Δρομολόγηση της διασάφησης εξαγωγής για την πραγματοποίηση ελέγχου
Πραγματοποίηση ελέγχου και καταχώρηση αποτελεσμάτων ελέγχου
Εύρεση σημαντικών διαφορών και απόρριψη της απελευθέρωσης των εμπορευμάτων προς εξαγωγή
Μη εύρεση διαφορών κατά τη διαδικασία ελέγχου - Χορήγηση άδειας παραλαβής εμπορευμάτων
Δρομολόγηση της διασάφησης για μη πραγματοποίηση ελέγχου - Τελωνισμός κατά δήλωση
Αποστολή στοιχείων αναμενόμενης εξαγωγής στο δηλωθέν Τελωνείο εξόδου
Παραλαβή των πληροφοριών άφιξης από τον εξαγωγέα/αντιπρόσωπό του ή τον μεταφορέα
Εύρεση σημαντικών διαφορών και απόρριψη της εξόδου των εμπορευμάτων
Μη εύρεση διαφορών κατά τη διαδικασία ελέγχου
Μη πραγματοποίηση ελέγχου κατά την έξοδο
Αποστολή αποτελεσμάτων εξόδου (επιβεβαίωση της εξόδου) στο Τελωνείο εξαγωγής
Γνωστοποίηση ολοκλήρωσης της εξαγωγής στον εξαγωγέα